# Hepiàlids

Els hepiàlids (Hepialidae) són una família de lepidòpters glossats de l'infraordre dels exoporis (Exoporia). Són arnes primitives i tenen una distribució quasi cosmopolita.

## Taxonomia i sistemàtica

És destacadament la família més diversa de la infraordre Exoporia. Aquesta família de primitives arnes consta de 62 gèneres i 606 espècies. Els gèneres Fraus (d'Austràlia), Gazoryctra (de l'holàrtic), Afrotheora (del sud d'Àfrica) i Antihepialus (d'Àfrica) són considerats els més primitius; contenen 51 espècies aproximadament i moltes són relictes del sud de Gondwana i actualment formen un grup separat dins de la família. Els gèneres més diversos són Oxycanus amb 73 espècies, Endoclita amb 60, Thitarodes amb 51 i Cibyra amb 50.

## Morfologia i identificació

És considerada una família molt primitiva, amb diferències estructurals amb altres arnes, com tenir unes antenes curtes o presentar tant el frènul com la probòscide infuncionals. Aquesta segona característica fa que els imagos no es puguin alimentar. Com altres Exoporia, l'esperma es transfereix a l'ou per un canal extern entre l'ostium i l'ovípor. Tenen unes ales anteriors i posteriors similars. De vegades s'inclouen com a membre d'honor als macrolepidòpters, a pesar de les seves característiques arcaiques (estrictament parlant són filogenèticament massa bàsiques, constituint microlepidòpters, tot i els 250 mm d'envergadura alar dels Zelotypia). Algun cop, per la seva destacable grandària i colors cridaners, han rebut més atenció popular i taxonòmica que altres microlepidòpters. Moltes espècies mostren un fort dimorfisme sexual, amb mascles més petits però més vistosos que les femelles o, en elevades altituds, femelles dels gèneres Pharmacis i Aoraia tenen ales reduïdes.

## Distribució

Es troben arreu del món excepte l'Antàrtida i llocs on podria resultar sorprenent la seva absència, com Madagascar, illes del Carib i oest de l'Àfrica tropical; tot i això, encara queda per confirmar, ja que per exemple fins fa poc es creia que no es trobaven a Nova Caledònia, fins al descobriment de l'Aenetus cohici. A la regió neotropical i a l'Àsia, s'han aconseguit adaptar i diversificar a les selves, mentre que a la regió afrotopical sembla que no ha estat així. Les espècies generalment són poc dispersives i no es troben en illes oceàniques, excepte Phassodes a Fiji i l'oest de Samoa i algunes espècies al Japó i Illes Kurile; la localitat tipus de Eudalaca sanctahelena, Santa Helena, sembla un error (per Sud-àfrica).

## Comportament

Són de vol crepuscular i algunes espècies formen leks, cosa que també ha sorgit de manera independent al gènere d'hepialoids Ogygioses (Palaeosetidae). En la majoria de gèneres, els mascles volen ràpidament cap a femelles verges, que criden a aquests amb olors. En altres gèneres, les femelles es disposen contra el vent i llavors emeten feromones de les tíbies metatoràciques.

## Gèneres

* Abantiades Herrich-Schäffer, 1858
* Aenetus Herrich-Schäffer, 1858
* Afrotheora Nielsen & Scoble, 1986
* Ahamus Z.W. Zou & G.R. Zhang, 2010
* Andeabatis Nielsen & Robinson, 1983
* Antihepialus Janse, 1942
* Aoraia Dumbleton, 1966
* Aplatissa Viette, 1953
* Bipectilis Chus & Wang, 1985
* Blanchardinella Nielsen, Robinson & Wagner, 2000
* Bordaia Tindale, 1932
* Calada Nielsen & Robinson, 1983
* Callipielus Butler, 1882
* Cibyra Walker, 1856
* Cladoxycanus Dumbleton, 1966
* Dalaca Walker, 1856
* Dalaca auctt., nec Walker, 1856
* Dioxycanus Dumbleton, 1966
* Druceiella Viette, 1949
* Dumbletonius auctt
* Elhamma Walker, 1856
* Endoclita; Felder, 1874
* Eudalaca Viette, 1950
* Fraus Walker, 1856
* Gazoryctra Hübner, 1820
* Gorgopis Hübner, 1820
* Heloxycanus Dugdale, 1994
* Hepialiscus Hampson, 1893
* Hepialus Fabricius, 1775
* Jeana Tindale, 1935
* Korscheltellus Börner, 1920
* Leto Hübner, 1820
* Metahepialus Janse, 1942
* Napialus Chu and Wang, 1985
* Neohepialiscus Viette, 1948
* Oncopera
* Oxycanus Walker, 1856
* Palpifer Hampson, 1893
* Parahepialus Z.W. Zou & D.R. Zhang, 2010
* Parahepialiscus Viette, 1950
* Parapielus Viette, 1949
* Parathitarodes Ueda, 1999
* Pfitzneriana Viette, 1952
* Pfitzneriella Viette, 1951
* Pharmacis Hübner, 1820
* Phassodes Bethune-Baker, 1905
* Phassus Walker, 1856
* Phialuse Viette, 1961
* Phymatopus Wallengren, 1869
* Phymatopus auctt. nec Wallengren, 1869
* Puermytrans Viette, 1951
* Roseala Viette, 1950
* Schausiana Viette, 1950
* Sthenopis auctt. nec Packard, 1865
* Thitarodes Viette, 1968
* Trichophassus Le Cerf, 1919
* Trictena Meyrick, 1890
* Triodia
* Wiseana Viette, 1961
* Xhoaphryx Viette, 1953
* Zelotypia Scott, 1869
* Zenophassus Tindale, 1941
* †Oiophassus J. F. Zhang, 1989
* †Prohepialus Piton, 1940
* †Protohepialus Pierce, 1945

## Referències

* ↑ van Nieukerken et al. «Order Lepidoptera Linnaeus, 1758. In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness». Zootaxa, 2011, pàg. 212–221.
* 1 2 3 4 Nielsen, E.S., Robinson, G.S. and Wagner, D.L. 2000. Ghost-moths of the world: a global inventory and bibliography of the Exoporia (Mnesarchaeoidea and Hepialoidea) (Lepidoptera) Journal of Natural History, 34(6): 823-878. Resum (anglès)
* 1 2 Kristensen, N.P., (1999). The non-Glossatan Moths. Ch. 4, pp. 41-62 in Kristensen, N.P. (Ed.). Lepidoptera, Moths and Butterflies. Volume 1: Evolution, Systematics, and Biogeography. Handbook of Zoology. A Natural History of the phyla of the Animal Kingdom. Band / Volume IV Arthropoda: Insecta Teilband / Part 35: 491 pp. Walter de Gruyter, Berlin, New York. (anglès)
* ↑ Sattler, K. (1991). A review of wing reduction in Lepidoptera. Bulletin of the British Museum of Natural History (Entomology), 60: 243-288. (anglès)
* ↑ http://www.sciencebuff.org/aenetus_cohici.php Arxivat 2007-09-27 a Wayback Machine. (anglès)
* ↑ Mallet, J. 1984. Sex roles in the ghost moth Hepialus humuli (L.) with a review of mating in the Hepialidae (Lepidoptera). Zoological Journal of the Linnean Society, 79: 67-82. (anglès)

## Enllaços externs

* Tree of Life (anglès)
* Endoclita and Hepialus pheromones (anglès)
* Obituary of Norman B. Tindale (anglès)